ସାପକୁ ଚୁମ୍ବନ, ଭିଡିଓ ଦେଖିଲେ…
ସାପକୁ ଦେଖିଲେ ଯେ କେହି ଭୟଭୀତ ହୋଇଯାନ୍ତି। ନ କାମୁଡ଼ିଲେ ବି ଏହାକୁ ଦେଖିବା କ୍ଷଣି ଭୟରେ ଦେହ ଥରି ଉଠେ। କିନ୍ତୁ ସୋସିଆଲ ମିଡିଆରେ ଏମିତି ଏକ ଭିଡିଓ ଭାଇରାଲ ହେଉଛି, ଯାହା ଦେଖିଲେ ଆଶ୍ଚର୍ଯ୍ୟ ହେବେ। ଜଣେ ବ୍ୟକ୍ତି ଏକ ବିରାଟ ସାପକୁ ଚୁମ୍ବନ ଦେଉଥିବାର ଦେଖିବାକୁ ମିଳିଛି।

ଆପଣ ଅନେକ ଲୋକଙ୍କୁ ଦେଖିଥିବେ ଯେଉଁମାନେ ସାପ ଧରିବାରେ ପାରଙ୍ଗମ। ସେମାନଙ୍କ ପାଇଁ ବିଷାକ୍ତ ସାପକୁ ବିଷାକ୍ତ ଧରିବା ବାମ ହାତର ଖେଳ ପରି। ଏହିପରି ସାହସୀ ଲୋକମାନେ ସାପକୁ ଭୟ କରନ୍ତି ନାହିଁ, ବରଂ ସେମାନେ ସେମାନଙ୍କ ସହ ଏତେ ବନ୍ଧୁତ୍ୱ କରନ୍ତି ଯେ, ସେମାନେ ସାପକୁ ମଧ୍ୟ ଭଲ ପାଇବା ଆରମ୍ଭ କରନ୍ତି। ଏହି ଭିଡିଓରେ ଠିକ୍ ସେମିତି ଦୃଶ୍ୟ ଦେଖିବାକୁ ମିଳିଛି।

ଭାଇରାଲ ହେଉଥିବା ଭିଡିଓରେ ଜଣେ ବ୍ୟକ୍ତି ନଦୀ କୂଳରେ ବସିଛନ୍ତି ଏବଂ ତାଙ୍କ ସହିତ ୧୨ ଫୁଟର କିଙ୍ଗ୍ କୋବ୍ରା ମଧ୍ୟ ଅଛି। ଏହି ବ୍ୟକ୍ତି ଜଣଙ୍କ ସାପ ସହ ପିଲାଙ୍କ ପରି ଖେଳୁଥିବା ଦେଖିବାକୁ ମିଳିଛି। ସାପକୁ ପଛରୁ ଧରି ଧିରେ ଧିରେ ଚୁମ୍ବନ ଦେଉଛନ୍ତି। ଆଶ୍ଚର୍ଯ୍ୟଜନକ କଥା ସାପ ଏହା ଉପରେ କୌଣସି ହିଂସାତ୍ମକ ପ୍ରତିକ୍ରିୟା ଦେଉନାହିଁ। ଭିଡିଓ ଦେଖିଲେ ଲୋମ ଟାଙ୍କୁରି ଉଠିବ।

ଏହି ଭିଡିଓ nickthewrangler ନାମକ ଏକ ଇନ୍ଷ୍ଟାଗ୍ରାମ ଆକାଉଣ୍ଟରେ ଶେୟାର କରାଯାଇଛି। ୬ ଦିନ ପୂର୍ବରୁ ଅପଲୋଡ କରାଯାଇଛି, ଯାହାକୁ ଲକ୍ଷ ଲକ୍ଷ ଲୋକ ଦେଖିସାରିଥିବା ବେଳେ ଏବଂ ହଜାର ହଜାର ଲୋକ ଲାଇକ୍ କରିଛନ୍ତି। ଏହି ବିପଜ୍ଜନକ ଭିଡିଓ ଦେଖି ଲୋକମାନେ ମଧ୍ୟ କଡ଼ା ମନ୍ତବ୍ୟ ଦେଇଛନ୍ତି। ଅଧିକାଂଶ ୟୁଜର ଉକ୍ତ ବ୍ୟକ୍ତିଙ୍କୁ ସାହସୀ ବୋଲି କହିଛନ୍ତି ଏବଂ ତାଙ୍କୁ ସତର୍କ ରହିବାକୁ ପରାମର୍ଶ ଦେଇଛନ୍ତି।